Lanjarón

eta|maldekstre|Banloko de Lanjarón.
Lanjarón [lanĥaRON] estas vilaĝo kaj municipo de la Aŭtonoma Komunumo Andaluzio, en la provinco de Granada, sude de Hispanio. La nomo de tiu municipo nomigas famegan akvon kiu vendeblas en la tuta Hispanio.

Ĝi estas en la okcidenta parto de la Alpujarra Granada, je 45 km de la provinca ĉefurbo, en la sudoriento de la Iberia Duoninsulo. Limas kun la municipoj Dílar, Capileira, Bubión, Cáñar, Órgiva, El Pinar, Lecrín, Nigüelas kaj Dúrcal. Granda parto de la municipa teritorio, kun 3503 loĝantoj (INE 2017), estas en la Nacia Parko Sierra Nevada. 

Fine de 1568 okazis la ribelo de la moriskoj, kies rajtoj ne estis respektataj de la venkintaj kristanoj. La moriskoj mortigis la malnovajn kristanojn kiuj estis rifuĝiĝintaj en la preĝejo. La ribelo estis akre subpremita.

La loka ekonomio estis tradicie ligata al la agrikulturo, sed lastatempe al serva sektoro, precize al turismo, kaj la sektoro industria estas reprezentata de unusola industrio, Aguas de Lanjarón. 

Kategorio:Municipoj de Provinco Granada
Kategorio:Geografio de Andaluzio